By Goudkop is ons ongelooflik trots op ons akademiese standaarde en strek ons prestasie veel verder as die hoërskool. Goudkop het al heelwat vername mense in ons land opgelewer. Ons kry dit reg om in kleiner klasse in te deel waar leerders individuele aandag kry. Leerders kry ook sodoende gelyke kansie om na die beste van hul vermoëns te presteer.
Die personeel is baie dinamies en ervare in hul vakgebiede. Buiten die akademie wat in die klasse plaasvind het ons ook 'n vol toegeruste rekenaarsentrum wat die leerders een keer per week besoek en 'n mediasentrum vir die boekwurms. Ons glo dat leerders beter leer deur speel en daarom maak die personeel seker dat daar genoeg lees, speel-speel plaasvind.
Die skool beskik oor 'n leeskliniek, arbeids- en spraakterapeute op die perseel. Ons het in gr 2 ook 'n hulpklas wat intensiewe, remediëring aan leerders met leer uitdagings bied. Die vordering van leerders word op 'n kwartaallikse basis aan ouers tydens oueraande gekommunikeer en waar leerders spesifieke probleme ervaar word daar onmiddellik in die verband met ouers geskakel.
Sanelri Leer- en leesontwikkelingskliniek
Onderskryf deur Lector
Leer- en leesontwikkelingskliniek vir leerders vanaf Gr 1 tot Gr 12
Is u bekommerd oor u kind se leesvaardighede?
Is u kind se leesvermoë op standaard?
Leer u kind moeilik omdat hy/sy sukkel om te lees?
Waaraan gee die leeskliniek aandag?
Alles word gedoen met behulp van persoonlike aandag deur kundige fasiliteerders en die Lector rekenaarprogram.
Kontak vir Sanett van Rensburg by 083 258 8810 vir 'n afspraak indien u die leesvaardighede van u kind wil laat evalueer. Evaluasiekoste beloop R50,00.
U is welkom om te kom kyk wat die sentrum u kind kan bied.
Huiswerk vir alle grade is 'n geleentheid vir ouerbetrokkenheid en om die akademiese vordering van sy/haar kind waar te neem. Inoefening van reeds behandelde werk is wel baie belangrik en by sommige leerders noodsaaklik. Daar is baie ouers wat navraag doen i.v.m. hul kinders se vordering en ook hulp aanbied waar nodig, maar nie altyd weet hoe nie. Kontak die onderwyser indien u onseker is. 'n Huiswerkbladsy word verskaf met moontlike oefenwerk wat tuis gedoen moet word.
Dit is die beleid van Laerskool Goudkop om diplomas, boekpryse, trofeë en erekleure toe te ken. Gr R- tot Gr 7-leerders sal in aanmerking kom vir die toekennings. Alle erekleure, diplomas, boekpryse en trofeë moet iets kosbaar wees vir die leerders, daarom moet toekennings vir die verskillende aktiwiteite slegs gemaak word wanneer aan besonder hoë eise of norme voldoen word.